 Igbesẹ naa ko ṣẹyin ẹsun ti wọn fi kan pe o n sọrọ atilẹyin fun ẹgbẹ agbesunmọmi bii Al-Qaeda ati Taliban. hhh Ṣaaju ni ileeṣẹ iroyin ori ayelujara kan ti kọkọ jabọ pe ijọba ilẹ Amẹrika ti fi orukọ Pantami sara awọn eeyan ti wọn n ṣọ loju-lẹsẹ nitori pe o n ṣe atilẹyin fun awọn agbẹsunmọmi, ṣugbọn ilesẹ iroyin naa ti yi ohun pada. Pantami ti ṣe awọn waasi kan lawọn ọdun diẹ sẹyin, nibi ti wọn ni o ti sọrọ atilẹyin fun ikọ agbesunmọmi Al-Qaeda ati Taliban, eyii to da rogbodiyan silẹ lori ayeluja. Ọrọ naa mu ki ọpọ awọn ọmọ Naijiria sọ pe ko kọwe fi ipo silẹ tabi ki Aarẹ Muhammadu gba iṣẹ lọwọ rẹ, nigba ti awọn eeyan miran si sọ pe Pantami ko ṣe si ofin kankan. Pantami funra rẹ, to jẹ onimọ nipa ẹsin Musulumi ti fesi pe oun ko ni nkankan ṣe pẹlu ẹgbẹ agbesunmọmi kankan. Yatọ si awọn ọmọ Naijiria to n lọgun pe ki wọn gba iṣẹ lọwọ Pantami lojo opo Twitter, eeyan kan gboogi to n jẹ ọrọ naa lẹnu ni Reno Omokri, to jẹ amugbalẹgbẹ Aarẹ ana, Goodluck Ebele Jonathan. Bi ẹ ko ba gbagbe, Omokri yii lo lewaju awọn ọmọ Naijiria kan to n ṣe ifẹhonuhan niwaju ile ijọba Naijiria ni London lasiko ti Aarẹ Muhammadu Buhari lọ ṣayẹwo ilera ara rẹ lọsẹ diẹ sẹyin. Yatọ si Omokri, ẹgbẹ oṣelu PDP naa ti sọ pe ki minisita naa kọwe fi ipo silẹ lori ọrọ ọhun. aaa PDP sọ ninu atẹjade kan pe ominu n kọ awọn nitori ipo ti Pantami wa ni Naijiria, ati pe ewu n bẹ loko longẹ to ba jẹ pe lootọ ni o n ṣe atilẹyin fun ẹgbẹ agbesunmọmi. PDP tun sọ pe iroyin nipa awọn araalu to wa ni ikawọ Pantami nipasẹ eto iforukọsilẹ nọmba idanimọ NIN ko jẹ ki awọn ni igbagbọ ninu rẹ mọ, nitori naa o yẹ ko fi ipo silẹ lẹyin ti awọn araalu ti sọ pe ko ṣe bẹẹ. Ẹwẹ, ibeere ti ọpọ eeyan n bere bayii ni pe, ṣe Pantami yoo kọwe fipo silẹ ni tabi Aarẹ Muhammadu Buahri yoo fi ọwọ osi juwe ile fun un tabi yoo maa wo o niran?. Ko si ẹni to tii le sọ ohun to le ṣẹlẹ. Slain Ekiti Police woman: Ìyá rẹ ní àìrìṣẹṣe ló mú kí Bukola Olawoye gba iṣẹ ọlọpàá Ọpọ ọmọ Naijiria lo ti bẹrẹ si n pe fun ikọwefiposilẹ minisita fun ọna ibaraẹnisọrọ, Isa Pantami lori ayelujara pẹlu ami PantamiMustResign. : PantamiMustResign, Isa Pantami: Àwọn ọmọ Naijiria ń fẹ ìyọnípò mínístà fún ọnà ìbáraẹnisọrọ nítorí ọrọ tó sọ nípa àwọn agbésùnmọmí 